**מכרז פומבי מס' 28/24**

**קצין בטיחות בתעבורה**

המועצה האזורית "שדות נגב" מודיעה בזאת על **משרה פנויה** בתנאים כדלקמן:

1. **תואר המשרה**  **-**  קצין בטיחות בתעבורה

2. **היקף משרה -** 80%

3. **מקום העבודה -** במועצה אזורית "שדות נגב" יישוביה ומוסדותיה.

4. **הדירוג והדרגה -** מהנדסים/מח"ר/הנדסאים

5. **דרגה**  - בהתאם לכישורים ולוותק

6. **כפיפות ארגונית -** מנהל מח' תחבורה

7. **שכר** - דירוג דרגה או חוזה כפוף לאישור מ.הפנים

8. **תיאור התפקיד-**

שמירה על בטיחות, תקינות ותחזוקה של כלי הרכב, פיקוח על כשירות הנוהגים והטמעת נושא הבטיחות בנהיגה ברשות המקומית. פיקוח על הבטיחות ותחזוקה של כלי הרכב של הרשות המקומית. פיקוח ובקרה על הנהגים המועסקים ע"י הרשות או הנוהגים ברכבים שלה. טיפול במכשירי הטכוגרף של כלי הרכב של הרשות, כמתחייב על פי הוראות הדין הקיים והנהלים. פיקוח על מערך ההיסעים המתבצע ע"י קבלני משנה. פיקוח על עמידה בכללי הבטיחות של נהגים וכלי רכב המעבירים חומרים מסוכנים.

טיפול בירוקרטי ותחזוקתי בכלי הרכב של הרשות המעורבים בתאונות דרכים. ביצוע פעולות לקידום נושא הבטיחות בדרכים ברשומ"ק. פעולות נוספות כפי שיידרש בתחום התחבורה והתמרור.

9. **דרישות התפקיד**-

**השכלה**

12 שנות לימוד או תעודת בגרות מלאה. סיום קורס קציני בטיחות בתעבורה הצלחה. תעודת סוג 2 במכונאות רכב מאת משרד התמ"ת או מעבר קורס מכינה במערכת רכב טרום קורס קציני בטיחות בתעבורה. תעודת הסמכה בתוקף של קצין בטיחות בתעבורה שהונפקה ע"י משרד התחבורה. רישיון נהיגה מדרגה 1c ומעלה. רצוי רישיון על אוטובוס.

**ניסיון מקצועי -**  ארבע שנות ניסיון בתחום העיסוק הרלוונטי

**יישומי מחשב:** היכרות עם תוכנות הOFFICE .

**דרישות תפקיד מיוחדות** – העדר הרשעות פליליות או תחבורתיות בהתאם לתקנה 15ב לתקנות התעבורה, תשכ"א 1961. יכולת ניידות, עבודה בשעות לא שגרתיות, גמישות בעבודה.

10. **פרטים נוספים**- ניתן לקבל מראובן נוח – מנהל מח' תחבורה בטל' 050/7966074, 08-9938922/3.

מצ"ב קישור לטופס בקשה באתר המועצה. יש לצרף את כל המסמכים הרלוונטיים <https://www.sdotnegev.org.il/556/> . לחילופין את הבקשות בצירוף המלצות, תעודות ומסמכים, ניתן להגיש במעטפה סגורה לתיבת המכרזים שבמזכירות המועצה**.** **לא יאוחר מיום חמישי י' ניסן תשפ"ד 18/4/2024 בשעה** **15:00** . מעטפות שתגענה לאחר מועד זה לא תתקבלנה. (פניה שתגיע ללא תעודות מתאימות לא תטופל(.

***הערות :***

*1 .בהתאם לתקנות העיריות (מכרזים לקבלת עובדים) התשפ"א 2021- תינתן עדיפות למועמד המשתייך לאוכלוסייה הזכאית לייצוג הולם (חרדים ,עולים חדשים ,בעלי מוגבלויות ,עולים מאתיופיה) אם המועמד הוא בעל כישורים דומים לכישוריהם של מועמדים אחרים .*

*2 .בכל מקום בו מפורט תיאור תפקידים בלשון זכר ,הכוונה גם ללשון נקבה .הזדמנות שווה ניתנת לאישה ולגבר , בעלי כישורים מתאימים להתמודדות על אותה משרה.*

*3. זכותו של מועמד עם מוגבלות לקבל התאמות הנדרשות לו מחמת מוגבלותו בהליכי הקבלה לעבודה.*

*4. מועמד /ת שימצא /שתימצא מתאים /מה למלא המשרה המוכרזת ,אפשר שיידרש /שתידרש לעבור מבחן התאמה.*

*5. מינוי המועמד/ת יהיה בכפוף להיעדר ניגוד עניינים בין מילוי התפקיד ע"י המועמד /ת לבין ענייניו /ענייניה האחרים ובכפוף לסייגים להעסקת קרובי משפחה ;בהתאם להוראות הדין ,הנחיות וחוזרי מנכ"ל של משרד הפנים .*

*6. מודגש בזאת כי המועצה שומרת על זכותה לבצע מיון מוקדם לצורך בחינת עמידה בתנאי הסף.*

*7. שכר משוער למשרה (ברוטו) לפי סימולציה שתוצג במעמד המכרז.*

*בכבוד רב*

*נורית כהן-חדאד*

*מזכירת המועצה*

*העתק: מר תמיר עידאן – ראש המועצה*